**Záznam**

**z 87. zasadnutia Legislatívnej rady vlády Slovenskej republiky konaného**

**19. novembra 2019**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedla **Edita Pfundtner**, podpredsedníčka Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov (č. m. 27333/2019)

Legislatívna rada po prerokovaní tohto návrhu nariadenia vlády odporučila návrh schváliť v predloženom znení.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 282/2010 Z. z., ktorým sa ustanovujú prahové hodnoty a zoznam útvarov podzemných vôd (č. m. 24640/2019)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 209/2016 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu (č. m. 2469/2019)

Legislatívna rada po prerokovaní tohto návrhu nariadenia vlády odporučila návrh s pripomienkami schváliť, za predpokladu, že bude v Národnej rade Slovenskej republiky schválený vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1610).

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov (č. m. 24695/2019)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie. Zároveň odporúča vláde návrh nariadenia vlády schváliť za predpokladu, že bude v Národnej rade Slovenskej republiky schválený vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov **a** ktorým sa menia a dopĺňajú niektoré zákony (tlač 1610).

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 83/2013 Z. z. o ochrane zdravia zamestnancov pred rizikami súvisiacimi s expozíciou biologickým faktorom pri práci (č.m. 24698/2019)

Legislatívna rada po prerokovaní tohto návrhu nariadenia vlády odporučila návrh upraviť podľa jej pripomienok a na rokovanie vlády predložiť jeho nové, upravené znenie. Zároveň odporúča vláde návrh nariadenia vlády schváliť za predpokladu, že bude v Národnej rade Slovenskej republiky schválený vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov **a** ktorým sa menia a dopĺňajú niektoré zákony (tlač 1610).

1. Návrh nariadenia vlády Slovenskej republiky, ktorým sa ustanovuje národná tabuľka frekvenčného spektra (č. m. 26763/2019)

Legislatívna rada po prerokovaní tohto návrhu nariadenia vlády odporučila návrh schváliť v predloženom znení.

1. Návrh zákona o územnom plánovaní – nové znenie (č. m. 25665/2019)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

1. Návrh zákona o výstavbe (stavebný zákon) – nové znenie (č. m. 25664/2019)

Legislatívna rada po prerokovaní tohto návrhu zákona odporučila návrh upraviť podľa jej pripomienok a na rokovanie vlády predložiť jeho nové, upravené znenie.

Gábor Gál v. r.

minister spravodlivosti

a predseda Legislatívnej rady vlády SR